اسلام آباد: پاکستان پیپلزپارٹی نا وکیل، سینیٹر فاروق ایچ نائیک پارینے کہ انصاف نا خواست آتے پورو کننگ کن المی ءِ کہ سپریم کورٹ غٹ فریق آتے بِنے، مچ آ قوم انا خنک سیاسی جماعت آتیالگوک ءُ۔او دوشنبے نادے آ سپریم کورٹ آن پیشن صحافی تتون گپ وتران کریکہ۔ سینیٹر فاروق ایچ نائیک پارے کہ تنکی نا ایسری کن ہراتم اسکان سرکاری جماعت آتا وکیل آتے خف توننگپک، ہموتم اسکان انصاف مفک۔ اینو عدالت عظمیٰ آن دا خواست ءِ کننگ اٹی اُٹ کہ ننے خف توننگے۔ اوپارے کہ 90 دے انا مد انا تہہ ٹی الیکشن کن 30 اپریل ءِ الیکشن نا دے مقرر کننگا۔ آئین نا آرٹیکل 10 اے پاہک کہ غٹ فریق آتے بِننگے۔
(اے پی پی)
